## Ministru kabineta rīkojuma projekta

 **“Par valsts nekustamā īpašuma Grants ielā 12, Rīgā, atsavināšanu”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību aktu projektu anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par valsts nekustamā īpašuma Grants ielā 12, Rīgā, atsavināšanu” (turpmāk – rīkojuma projekts) mērķis ir saņemt Ministru kabineta atļauju atsavināt nekustamo īpašumu, kas nav nepieciešams Vides aizsardzības un reģionālās attīstības ministrijas (turpmāk – VARAM) funkciju veikšanai.Rīkojums stājas spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 4. panta pirmā daļa un otrā daļa, 5. panta pirmā daļa.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projekts sagatavots, lai saskaņā ar Atsavināšanas likuma 4. panta pirmo un otro daļu, 5. panta pirmo daļu un 9. panta pirmo daļu atļautu valsts akciju sabiedrībai “Valsts nekustamie īpašumi” (turpmāk – VNĪ) pārdot izsolē valsts nekustamo īpašumu (nekustamā īpašuma kadastra Nr. 01001100076) – zemes vienību (zemes vienības kadastra apzīmējums 01001100076) 1,6848 ha platībā un vienpadsmit būves (būvju kadastra apzīmējumi 01001100076 001; 01001100076 002; 01001100076 003; 01001100076 004; 01001100076 005; 01001100076 006; 01001100076 007; 01001100076 008; 01001100076 009; 01001100076 010 01001100076 011) – Grants ielā 12, Rīgā, kas ierakstīts zemesgrāmatā uz valsts vārda VARAM personā. Īpašumam zemesgrāmatā ir noteikti apgrūtinājumi, kas saistīti ar ūdensvada, kanalizācijas, pazemes siltumvadu un elektrisko tīklu kabeļu ekspluatācijas aizsargjoslām.Būves 01001100076 002 un 01001100076 005 daļēji atrodas un ir saistītas ar Rīgas pašvaldībai piekrītošo zemes vienību (kadastra apzīmējums 01001100041), kas atrodas īpašuma (nekustamā īpašuma kadastra numurs 01001100025) sastāvā. Gadījumā, ja līdz nekustamā īpašuma izsolei, Rīgas pilsētas pašvaldība nostiprinās īpašuma tiesības uz nekustamo īpašumu Rīgā, bez adreses (nekustamā īpašuma kadastra numurs 01001100025), tai nebūs pirmpirkuma tiesības uz nekustamo īpašumu Grants ielā 12, Rīgā, jo nekustamais īpašums tiek atsavināts kā vienots objekts (zeme + ēkas), kas ir ierakstīts vienā zemesgrāmatas nodalījumā.Saskaņā ar likuma “Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un kārtību” 14. panta otro daļu, ja ēkas (būves) vai augļu dārzs (koki) ir patstāvīgs īpašuma objekts, tā pirmpirkuma vai izpirkuma tiesības ir zemes īpašniekam. Tādas pašas pirmpirkuma vai izpirkuma tiesības ir ēku (būvju) vai augļu dārza (koku) īpašniekam, ja atsavina zemes gabalu. Tā kā atsavināšanas objekts šajā gadījumā ir viss nekustamais īpašums Grants ielā 12, Rīgā (nekustamā īpašuma kadastra Nr. 01001100076), kas sastāv no zemes vienības un 11 būvēm, līdz ar to nav piemērojamas Civillikuma 14. panta otrajā daļā ietvertās normas par zemes īpašnieka pirmpirkuma tiesībām uz ēku kā patstāvīgu īpašuma objektu.Publiskas personas mantas atsavināšanas likuma 4. panta ceturtā daļa, kas noteic to personu loku, kas atsevišķos gadījumos var ierosināt publiskas personas nekustamā īpašuma atsavināšanu un izmantot pirmpirkuma tiesības saskaņā ar Publiskas personas mantas atsavināšanas likumu, neparedz tādu gadījumu, kad atsavināšanu varētu ierosināt zemes īpašnieks uz visu nekustamo īpašumu (ēku un zemi), bet gan tikai „zemes īpašnieks vai visi kopīpašnieki, ja viņi vēlas nopirkt zemesgrāmatā ierakstītu ēku (būvi), kas atrodas uz īpašumā esošās zemes, vai zemes starpgabalu, kas pieguļ viņu zemei”(4. panta ceturtās daļas 1.apakšpunkts).Saskaņā ar informāciju no Nekustamo īpašumu valsts kadastra informācijas sistēmas, valsts nekustamā īpašuma kadastrālā vērtība uz 2018. gada 1. janvāri ir 242635 *euro*. Valsts nekustamā īpašuma pārvaldītājs un apsaimniekotājs ir VSIA “Latvijas Vides, ģeoloģijas un meteoroloģijas centrs” (turpmāk – LVĢMC), kas izmantoja valsts nekustamo īpašumu radioaktīvo atkritumu apsaimniekošanas uzņēmumam “Radons”, kura darbība šobrīd pārcelta uz Baldoni.  Daļa būvju saskaņā ar 2017. gada novembra tehniskās apsekošanas atzinumu ir avārijas stāvoklī un apdraud cilvēku drošību.Ņemot vērā, ka valsts nekustamais īpašums nav nepieciešams LVĢMC funkciju nodrošināšanai, VARAM ieskatā lietderīgākais nekustamā īpašuma atsavināšanas veids ir tā pārdošana izsolē.Atbilstoši Atsavināšanas likuma 8. panta pirmajā daļā un 9. panta pirmajā daļā noteiktajam, valsts nekustamā īpašuma novērtēšanu un atsavināšanu organizē VNĪ. VNĪ, pamatojoties uz Ministru kabineta atļauju, rīkojuma projekta 1. punktā minēto valsts nekustamo īpašumu atsavina saskaņā ar Atsavināšanas likumā noteikto kārtību. Rīkojuma projekts paredz uzdevumu VARAM nodot pircējam valsts nekustamo īpašumu 30 (trīsdesmit) dienu laikā no pirkuma līguma noslēgšanas dienas ar pieņemšanas – nodošanas aktu.**Potenciālie valsts nekustamā īpašuma ieguvēji tiks informēti, ka uz valsts nekustamā īpašuma sastāvā ietilpstošās zemes vienības ir būves, kas ir avārijas stāvoklī un uzskatāmas par vidi degradējošām, un saskaņā ar normatīvajiem aktiem būvju īpašniekam ir pienākums šādas būves sakārtot vai nojaukt.**VNĪ izsoles noteikumos iekļaus informāciju par valsts nekustamā īpašuma Grants ielā 12, Rīgā, sastāvā esošo būvju (būvju kadastra apzīmējumi: 01001100076 002 un 01001100076 005) saistību ar nekustamo īpašumu (nekustamā īpašuma kadastra numurs 01001100025) – Rīgā, bez adreses. Starp nekustamā īpašuma Grants ielā 12, Rīgā, īpašnieku, no vienas puses, un nekustamā īpašuma ar kadastra numuru 01001100025 īpašnieku – zemes iznomātāju, pastāvēs piespiedu dalītā īpašuma attiecības un līdz ar to zemes piespiedu nomas tiesiskās attiecības, kurās nekustamā īpašuma Grants ielā 12, Rīgā, īpašniekam būs pienākums maksāt nekustamā īpašuma ar kadastra numurs 01001100025 īpašniekam zemes nomas maksu par zemes, ar kuru saistītas nekustamā īpašuma Grants ielā 12, Rīgā, būves (būvju kadastra apzīmējumi: 01001100076 002 un 01001100076 005), lietošanu. Lai nodrošinātu nekustamā īpašuma Grants ielā 12, Rīgā, ieguvējam tiesisko skaidrību par pārdodamo objektu, VNĪ nekustamā īpašuma Grants ielā 12, Rīgā, izsoles noteikumos, iekļaus informāciju par piespiedu dalītā īpašuma tiesisko attiecību pastāvēšanu.VNĪ izsoles noteikumos iekļaus informāciju, ka divas būves ar kadastra numuru 01001100076 006 un 01001100076 010 kā mazēkas, saskaņā ar 2011. gadā eksistējušo tiesisko regulējumu, nav ierakstītas zemesgrāmatā. Uz 1999. gada 8. oktobra datu deklarācijas pamata reģistrētajām  būvēm ar kadastra apzīmējumiem 01001100076006 un 01001100076010 nav veikta kadastrālā uzmērīšana. Tādējādi šobrīd nepieciešams veikt kadastrālo uzmērīšanu, un tikai pēc tam varēs minētās būves ierakstīt zemesgrāmatā. Būves ir sliktā tehniskā stāvoklī,  un nepieciešamo darbību veikšana saistībā ar kadastrālo uzmērīšanu, informācijas precizēšanu un ierakstīšanu zemesgrāmatā radīs papildu finansiālo slogu, un ieguvums no šo būvju ierakstīšanas zemesgrāmatā nav samērīgs ar šo resursu ieguldījumu.Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas | VARAM, LVĢMC. |
| 4. | Cita informācija | Nav. |
|  |  |  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekta tiesiskais regulējums sabiedrības mērķgrupas neietekmē. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums tautsaimniecību kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Rīkojuma projekta tiesiskais regulējums administratīvo slogu neietekmē. |
| 4. | Atbilstības izmaksu monetārs novērtējums | Nav |
| 5. | Cita informācija | Ievērojot Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskās personas manta” 12. punktā noteikto, pēc rīkojuma projekta izsludināšanas Valsts sekretāru sanāksmē, tiks noskaidrots, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai. Ja divu nedēļu laikā pēc rīkojuma projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasīs rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018. gads | Turpmākie trīs gadi (tūkst.*euro*) |
| 2019. | 2020. | 2021. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2019.gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2020.gadam | izmaiņas, salīdzinot ar vidējā termiņa budžeta ietvaru 2021.gadam |
| 1 | 2 | 3 | 4 | 5 | 6 | 7 | 8 |

|  |  |  |  |  |  |  |  |
| --- | --- | --- | --- | --- | --- | --- | --- |
| 1. Budžeta ieņēmumi | 0 | Nav precīzi aprēķināms |  | Nav precīzi aprēķināms |  | Nav precīzi aprēķināms | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.1. valsts pamatbudžets | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme: | X | Nav precīzi aprēķināms | X | Nav precīzi aprēķināms | X | Nav precīzi aprēķināms | 0 |
| 5.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7.Amata vietu skaita izmaiņas | Nav |
| 8. Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. Rīkojuma projektu VNĪ īstenos par saviem līdzekļiem.VNĪ saskaņā ar Atsavināšanas likuma 47. pantu un Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskas personas manta” 37. punktu nekustamo īpašumu atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt precīzu nekustamo īpašumu pārdošanas vērtību, ņemot vērā, ka nekustamo īpašumu atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamo īpašumu tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā.Finansējums ieskaitāms valsts pamatbudžeta ieņēmumu kontā **mēneša laikā pēc tā saņemšanas**, kā to nosaka Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskas personas manta” 37. punkts. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”, VARAM tīmekļvietnē [www.varam.gov.lv](http://www.varam.gov.lv) 2018. gada 12. jūlijā ir publicēta šo noteikumu 1. pielikumā “Paziņojums par līdzdalības iespējām attīstības plānošanas dokumenta vai tiesību akta izstrādes procesā” prasītā informācija.Rīkojuma projekts un tā anotācija pēc izsludināšanas Valsts sekretāru sanāksmē ir publiski pieejami Ministru kabineta tīmekļvietnē <http://mk.gov.lv> (sadaļā “Tiesību aktu projekti”) un VARAM tīmekļvietnē [www.varam.gov.lv](http://www.varam.gov.lv). |
| 2. | Sabiedrības līdzdalība projekta izstrādē | Rīkojuma projekta būtība skar Ministru kabineta kompetenci lemt par to, vai atļaut vai neatļaut valsts nekustamā īpašuma atsavināšanu. Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā “Latvijas Vēstnesis”, tos publicējot elektroniski tīmekļvietnē [www.vestnesis.lv](file:///C%3A%5CUsers%5Cmadarag%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CPWGOYTT1%5Cwww.vestnesis.lv). |
|  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par rīkojuma projekta izpildi atbildīgā ir VARAM un Finanšu ministrija (VNĪ). |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Vides aizsardzības un reģionālās attīstības ministrs K.Gerhards

Vides aizsardzības un reģionālās attīstības ministrijas

valsts sekretārs R.Muciņš

Priede, 67026915

marite.priede@varam.gov.lv